Marrëveshje BE – Turqi për vizat
Nënshkrimi i saj është përpjekja më e fundit për ta ndihmuar Ankarasë për t’u anëtarësuar në Bashkimin Evropian
Ankarja edhe Bashkimi Evropian kanë nënshkruar një marrëveshjeje tepër të vonuar, sipas të cilës Turqia do të pranojë personat që qeveritë e BE-së do t’i kthejnë mbrapsht, pasi kanë hyrë ilegalisht në vendet e Bashkimit nëpërmjet Turqisë. Në shkëmbim, Brukseli është angazhuar të fillojë bisedimet për lehtësimin e vizave për shtetasit turq. Kryeministri Recep Tayyip Erdogan e qujti marrëveshjen një hap të sukseshëm në marrëdhëniet mes vendit të tij dhe bllokut prej 28 anëtarësh, megjithatë ende mbeten pengesa për t’u kapërcyer. Marrëveshja që u nënshkrua të hënën, më 16 dhjetor, është më e fundit në përpjekjet për të futur në proces kërkesën e Ankarasë për t’u anëtarësuar në Bashkimin Evropian. Semih Idiz, analist për çështjet diplomatike i gazetës Taraf dhe faqes së Internetit al-Monitor, thotë se marrëveshja do të ndikojnë pozitivisht tek truqit dhe do të ndihmojë në shtimin e mbështetjes së publikut për anëtarësimin në BE. Brukseli i ka bërë presion Ankarasë për të nënshkruar një marrëveshje ripranimi. Richard Howitt, anëtar i komisionit të Parlamentit Evropian për Turqinë, thotë se Ankaraja do të vlerësohet mjaft në Bruksel për nënshkrimin e marrëveshjes, por nuk është i sigurt nëse do të realizohet angazhimi për udhëtimet e turqve pa viza në vendet e BE-së breda tri vjetësh. Studjuesi Sinan Ulgen, vizitor në Fondacionin Carnegie të Evropës në Bruksel, thotë se marrëdhënet e Turqi-BE mbeten të ftohta, pavarësisht nënshkrimit të marrëveshjes. Vëshguesit thonë seAnkaraja po zhgënjehet gjithnë e më tepër për përparimin e ngadaltë drejt anëtarësimit në BE, si dhe me kritikat e kohëve të fundit të Brukselit për shtypjen e protestave antiqeveritare në verë të këtij viti. Në fillim të këtij muaji, tensionet BE – Turqi, çuan në një shkëmbim të ashpër mes ministrave të qeverisë turke dhe delegacionit të BE-së që ishte në Turqi për vizitë. Zoti Howitt që ishte një nga anëtarët e delegacionit, tha se marrëdhëniet duhet të përmirësohen me qëllim që të bëhet përparim drejt pranimit të Turqisë në BE. Vëzhguesit theksojnë se meqë qeveria e Turqisë gjendet përballë zgjedhjeve të rëndësishme vitin e ardhshëm, forcimi i marrëdhënieve me Bashkimin Evropian dhe shpresa për udhëtimet pa viza do të ndihmojnë për një fitore të mundëshme në zgjedhje.